[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.8.2006

COM(2006) 450 τελικό

2004/0151 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την

Κοινή θέση που καθόρισε το Συμβούλιο σχετικά με την έκδοση αποφασης του ευρωπαικου κοινοβουλιου και του συμβουλιου για την εφαρμογή προγράμματος στήριξης του ευρωπαϊκού οπτικοακουστικού τομέα (MEDIA 2007)

2004/0151 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟσύμφωνα με το άρθρο 251, παράγραφος 2, δεύτερο εδάφιο της συνθήκης EKσχετικά με την

Κοινή θέση που καθόρισε το Συμβούλιο σχετικά με την έκδοση αποφασης του ευρωπαικου κοινοβουλιου και του συμβουλιου για την εφαρμογή προγράμματος στήριξης του ευρωπαϊκού οπτικοακουστικού τομέα (MEDIA 2007)

1. ΙΣΤΟΡΙΚΟ ΤΟΥ ΦΑΚΕΛΟΥ

Ημερομηνία κατάθεσης της πρότασης στο EΚ και το Συμβούλιο (έγγραφο COM(2004) 470 final – 2004/0151 (COD)): | 15 Ιουλίου 2004 |

Ημερομηνία της γνωμοδότησης της Ευρωπαϊκής Οικονομικής και Κοινωνικής Επιτροπής: | 6 Aπριλίου 2005 |

Ημερομηνία της γνωμοδότησης της Επιτροπής των Περιφερειών | 23 Φεβρουαρίου 2005 |

Ημερομηνία της γνωμοδότησης του Ευρωπαϊκού Κοινοβουλίου, πρώτη ανάγνωση: | 25 Οκτωβρίου 2005 |

Ημερομηνία υιοθέτησης της κοινής θέσης: | 24 Ιουλίου 2006. |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η Πρόταση της Επιτροπής σκοπεύει στην καθιέρωση ενός ευρωπαϊκού προγράμματος στήριξης, του MEDIA 2007, ως συνέχεια των Προγραμμάτων MEDIA Plus και MEDIA Training με προτεινόμενο προϋπολογισμό €1,055 δισεκατομμύρια. Οι κύριοι στόχοι του είναι: η συντήρηση και προώθηση της ευρωπαϊκής πολιτιστικής ποικιλομορφίας και της κινηματογραφικής / οπτικοακουστικής κληρονομιάς, η εξασφάλιση της δημόσιας πρόσβασης σε αυτήν την κληρονομιά, η ενθάρρυνση του διαλόγου μεταξύ των πολιτισμών, η αύξηση της κυκλοφορίας των ευρωπαϊκών ταινιών και άλλων οπτικοακουστικών παραγωγών εντός και εκτός ΕΕ και η ενίσχυση της εμπορική απόδοσης του ευρωπαϊκού οπτικοακουστικού τομέα σε ένα ανοικτό και ανταγωνιστικό πλαίσιο αγοράς.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΕΩΣ

3.1. Γενικές παρατηρήσεις

Η Επιτροπή επισημαίνει ότι το Συμβούλιο κατέληξε σε ομόφωνη απόφαση. Η κοινή θέση του Συμβουλίου επανεξέτασε τις τροπολογίες του Κοινοβουλίου και πρότεινε ένα μικρό αριθμό αλλαγών στην αρχική πρόταση της Επιτροπής, συμπεριλαμβανομένης μιας αλλαγής στο ποσό του προϋπολογισμού του Προγράμματος.

3.2. Ανταπόκριση στις τροπολογίες του Κοινοβουλίου που υιοθετήθηκαν κατά την πρώτη ανάγνωση

Η Επιτροπή αποδέχτηκε πλήρως την πλειοψηφία των τροπολογιών του Κοινοβουλίου: 1, 2, 4, 8, 10, 11, 12, 16, 17, 19, 20, 25, 29, 32, 36, 37, 44, 46, 50, 58, 59, 60, 62, 66, 72 και 75.

Η Επιτροπή δέχτηκε κατ’ αρχήν ή μερικώς τις ακόλουθες τροπολογίες: 5, 6, 7, 9, 14, 18, 21, 22, 23, 24, 30, 35, 38, 40, 41, 42, 43, 45, 47, 48, 53, 54, 56, 61, 63, 67, 68, 76 και 77.

Η Κοινή Θέση εμπεριέχει όλες τις τροπολογίες που έγιναν αποδεκτές από την Επιτροπή.

Η Επιτροπή απέρριψε τις ακόλουθες τροπολογίες: 3, 15, 26, 27, 28, 31, 33, 34, 39, 49, 51, 52, 55, 57, 64, 65, 69, 70, 71, 73, 74, 78, 80, 81, 82 και 83. Μερικές από αυτές τις τροπολογίες υπερέβησαν τους στόχους του προγράμματος MEDIA 2007 ή ευρίσκοντο εκτός στόχου του Προγράμματος. Άλλες αφορούσαν δράσεις και στόχους που έχουν καλυφθεί ήδη από το Πρόγραμμα. Ορισμένες άλλες τροπολογίες δεν έγιναν αποδεκτές επειδή δεν θα βοηθούσαν ώστε να μειωθεί η δυσαναλογία στην ευρωπαϊκή οπτικοακουστική αγορά μεταξύ κρατών μελών με χαμηλή ικανότητα παραγωγής και κρατών μελών με υψηλή παραγωγική ικανότητα. Τέλος, η Επιτροπή δεν θα μπορούσε να δεχτεί ούτε τροπολογίες που αναφέρονται στη Συνθήκη για την υιοθέτηση ενός Συντάγματος, ούτε τροπολογίες για την πιθανότητα επέκτασης του Προγράμματος σε τρίτες χώρες.

3.3. Νέες διατάξεις που εισήχθηκαν από τον Συμβούλιο

Ορισμένες μικρές αλλαγές έχουν εισαχθεί από το Συμβούλιο στην κοινή θέση, οι οποίες έγιναν αποδεκτές από την Επιτροπή.

Υπάρχουν δύο ουσιαστικές διαφοροποιήσεις όσον αφορά την πρόταση της Επιτροπής: οι διατάξεις που αφορούν την επιτροπολογία και οι οποίες συνάδουν με τις ρυθμίσεις της Επιτροπής του Προγράμματος που ισχύουν επί του τρέχοντος Προγράμματος MEDIA.

Το μοναδικό νέο στοιχείο, πέραν του προϋπολογισμού -για τον οποίο το Συμβούλιο προτείνει το ποσό των €671 εκατομμύρια (με τιμές 2004) σύμφωνα με τις Δημοσιονομικές Προοπτικές για το 2007 - 2013- αφορά την προσθήκη μιας ενδεικτικής κατανομής στο Παράρτημα σύμφωνα με την προηγούμενη απόφαση του MEDIA Plus.

4. ΣΥΜΠΕΡΑΣΜΑ

Η Επιτροπή θεωρεί ότι η κοινή θέση του Συμβουλίου δεν τροποποιεί ουσιαστικά τους στόχους και το σκοπό της πρότασης της Επιτροπής.